stanford-oval/wikipedia huggingface dataset:
Paul Virilio
Teoria > Olennainen onnettomuus

Teknologiaa ei voi olla ilman onnettomuuden mahdollisuutta: esimerkiksi junan keksiminen tarkoitti myös raiteilta suistumisen keksimistä. Virilio näkee onnettomuuden positivismin ja tieteellisen edistyksen negatiivisen lisääntymisen tuotteena. Teknologian leviäminen, varsinkin television kohdalla, erottaa ihmiset todellisen ajan ja avaruuden tapahtumista. Kadotamme viisauden ja tuntuman välittömään näköpiiriimme ja turvaudumme teennäisen ympäristön epäsuoraan näköpiiriin. Tästä näkökulmasta onnettomuus voidaan hahmottaa eräänlaiseksi ”fraktaalimeteoriitiksi”, jonka iskeytymistä edeltää suotuisa pimeys, tulevia törmäyksiä peittävä maisema. Aristoteles väitti, ”ettei ole mitään aksidentaalista tarkastelevaa tiedettä”, mutta Virilio on eri mieltä: simulaattorit, joiden uskottavuus ja suosio vain kasvaa, on suunniteltu onnettomuuksien väistämistä varten. Simulaattoriteollisuus on myös hyvä esimerkki sodan tuomasta tekniikan kehityksestä: se syntyi toisen maailmansodan jälkeisen tieteen ja aseteollisuuden liitosta.
Teoria > Dromologia

Dromos tulee kreikan kielen juoksukilpailua tai -rataa merkitsevästä sanasta ja tarkoittaa Viriliolle vauhdin tiedettä (tai logiikkaa). Dromologia on tärkeää, kun halutaan tutkia yhteiskunnan rakentumista suhteessa sotaan ja nykyaikaiseen mediaan. Virilio huomauttaa, että tapahtumisnopeus saattaa muuttaa itse tapahtuman olemusta ja että nopeammin liikkuva pystyy alistamaan hitaamman. ”Se joka hallitsee aluetta omistaa sen. Alueen omistaminen ei liity ensisijaisesti lakeihin tai sopimuksiin, vaan liikkeeseen ja kiertokulkuun.”
Teoria > Havainnon logistiikka

Nykyaikaisessa sodankäynnissä logistiikka ei viittaa vain henkilöiden, ajoneuvojen, polttoaineen jne. kuljettamiseen, vaan myös kuvien liikkeeseen taistelukentältä pois ja takaisin. Virilio käsittelee paljon CNN:n perustamista ja uutistenmetsästäjän käsitettä. Uutistenmetsästäjä ottaa kuvia, jotka lähetetään CNN:lle, joka voi sitten esittää ne julkisesti. Tämä kuvien kiertokulku saattaa aiheuttaa konflikteja (Virilio käyttää esimerkkinä Rodney Kingistä vuonna 1991 otettua videota). Havainnon logistiikka liittyy myös sotilaallisten operaatioiden ja konfliktikuvien televisiointiin, jota ei katsota ainoastaan kotona: myös itse konfliktiin sekaantuneet sotilashenkilöt katsovat sitä. ”Taistelukentän” lisäksi on siis olemassa ”havainnon kenttä”.
Teoria > Liikkuva sota

Viriliolle siirtymää feodalismista kapitalismiin ei ohjannut rahapolitiikka tai tuotantotapojen muutos, vaan sodan mekaniikka. Virilio esittää, että perinteinen feodaalinen linnoitettu kaupunki katosi aseiden ja sodankäynnin mahdollisuuksien kehittymisen myötä, kun piirityssodankäynti muuttui liikkuvaksi sodaksi. ”Historia kehittyy asejärjestelmiensä vauhdin mukaan.”
Teoksia

Bunker Archéologie (1975)
L'Insécurité du territoire (1976)
Vitesse et Politique (1977)
Défense populaire et luttes écologiques (1978)
Esthétique de la disparition (1980, suom. Katoamisen estetiikka)
Cahiers du Cinéma: Logistique de la perception (1984)
L'espace critique (1984)
L'Horizon négatif (1985)
La machine de vision (1988)
L'Inertie polaire (1990)
L'Ecran du désert (1991)
La vitesse de libération (1995, suom. Pakonopeus)
La bombe informatique (1998)
Aiheesta muualla

Paul Virilio Facultypage @ European Graduate School.
Dromologioita. Paul Virilio: Vauhti, elokuva ja poliittisen valtion loppu
Nykyaikaiset filosofit
| --- | --- |
Analyyttiset filosofit:   William Alston  Simon Blackburn  Ned Block  J. Budziszewski  David Chalmers  Patricia Churchland  Paul Churchland  Donald Davidson  Daniel Dennett  Jerry Fodor  Susan Haack  Jaakko Hintikka  Jaegwon Kim  Saul Kripke  Thomas Kuhn  Bryan Magee  Ruth Barcan Marcus  Colin McGinn  Bradley Monton  Thomas Nagel  Robert Nozick  Martha Nussbaum  Alvin Plantinga  Karl Popper  Hilary Putnam  W. V. Quine  John Rawls  Richard Rorty  Roger Scruton  John Searle  Peter Singer  David Stove  Eleonore Stump  Charles Taylor  Nicholas Wolterstorff  Georg Henrik von Wright 
Mannermaiset filosofit:   Louis Althusser  Giorgio Agamben  Roland Barthes  Jean Baudrillard  Isaiah Berlin  Maurice Blanchot  Pierre Bourdieu  Hélène Cixous  Guy Debord  Gilles Deleuze  Jacques Derrida  Herman Dooyeweerd  Michel Foucault  Hans-Georg Gadamer  Jürgen Habermas  Werner Hamacher  Luce Irigaray  Julia Kristeva  Henri Lefebvre  Claude Lévi-Strauss  Emmanuel Lévinas  Jean-François Lyotard  Paul de Man  Jean-Luc Nancy  Antonio Negri  Paul Ricoeur  Michel Serres  Paul Virilio  Slavoj Žižek 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paul Virilio
Käännös suomeksi
Robert Burns

| Robert Burns |
| --- | --- |
 Alexander Nasmyth, Robert Burns, 1787.
Henkilötiedot
Syntynyt: 25. tammikuuta 1759 Alloway, Ayrshire, Skotlanti, Ison-Britannian kuningaskunta
Kuollut: 21. heinäkuuta 1796 (37 vuotta) Dumfries, Dumfriesshire, Skotlanti, Ison-Britannian kuningaskunta
Ammatti:  runoilija
Kirjailija
Tyylilajit:  romantiikka
Pääteokset:  Auld Lang Syne
 Nimikirjoitus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Robert Burns (25. tammikuuta 1759 Alloway, Ayrshire – 21. heinäkuuta 1796 Dumfries, Dumfriesshire) oli skotlantilainen runoilija ja laulunkirjoittaja. Hän on Skotlannin kansallisrunoilija. Burns tunnetaan parhaiten skotinkielisestä tuotannostaan, vaikka hän kirjoitti myös englanniksi laajemman yleisön tavoittelemiseksi. Robert Burns kuoli jo 37-vuotiaana sairauteen. Lyhyen elämänsä aikana hän ehti tuottaa suuren määrän runoja ja lauluja. Burnsia pidetään romantiikan edelläkävijänä.
Burnsin vaikutus skotlantilaiseen kirjallisuuteen on ollut merkittävä. Hänestä tuli myös kulttuuri-ikoni Skotlannissa ja eri puolille maailmaa muuttaneiden skotlantilaisten siirtolaisten keskuudessa. Hänen runoaan ”Auld Lang Syne” lauletaan usein vuodenvaihteessa.[lähde? ]
Elämä ja teokset

Burnsin isä oli vuokratilallinen. Robert Burns työskenteli vaatekauppiaana, maanvuokraajana ja tullimiehenä, muttei menestynyt millään näistä aloista. Saatuaan menestystä runoilijana Burns vietti vuodet 1786−1788 Edinburghissa, jossa hän oli kirjallisen yleisön suosikki, mutta hän palasi sieltä maaseudulle ja avioitui aikaisemman rakastettunsa Jean Armow’n kanssa.
Burns täydensi kouluopetustaan laajalla lukemisella. Hän tutustui nuorena William Shakespeareen ja Alexander Popeen sekä myös John Lockeen ja Pierre Bayleen. Skotlantilainen kansanrunous ja kansantarinat vaikuttivat hänen runouteensa. Burnsin tyylille on ominaista välittömyys ja syvä tunne. Hän laati rakkausrunoja useille ihastuksensa kohteille, joista kuuluisin on Mary Campbell, Highland Mary. Paitsi rakkausrunoilija Burns on luonnonrunoilija. Ranskan vallankumouksen aatteisiin innostuneena Burns kirjoitti myös poliittisia runoja, samoin kansanomaisia pilkkarunoja, varsinkin tekopyhiä hengenmiehiä vastaan. Runonsa Burns kirjoitti skotiksi.
Burns keräili kansanlauluja ympäri Skotlantia ja muokkasi ja paranteli niitä. Hänen runoaan ”Auld Lang Syne” lauletaan usein vuoden vaihteessa (skotiksi Hogmanay), ja ”Scots Wha Hae” oli kauan Skotlannin epävirallisen kansallislaulun asemassa. Hänen muita kuuluisia runojaan ovat ”A Red, Red Rose”, ”A Man’s a Man for A’ That”, ”To a Louse” ja ”To a Mouse”.[lähde? ]
Burnsin syntymäpäivän kunniaksi järjestetään 25. tammikuuta monissa englantilaisissa ja skotlantilaisissa kodeissa, kouluissa ja yhdistyksissä Burnsin kunniaksi niin kutsuttu Burnsin päivällinen. Sitä juhlitaan jopa runsaammin kuin virallista kansallispäivää tai Pohjois-Amerikan skottilaista tartaanipäivää (Tartan Day).[lähde? ]
Suomennetut teokset

Lauluja ja ballaadeja. Suomentanut Valter Juva. Kustannusoy. Fundament, 1918.
Aiheesta muualla

Kuvia tai muita tiedostoja aiheesta Robert Burns Wikimedia Commonsissa
Lisää luettavaa aiheesta Robert Burns on Wikiaineistossa
Robert Burnsin teoksia Gutenberg-projektissa
Lauluja ja ballaadeja Gutenberg-projektissa
Luettelo Robert Burnsin suomennetuista runoista, (Arkistoitu – Internet Archive) Lahden kaupunginkirjaston runotietokanta.
Padmasambhava

Padmasambhavaa kuvaava seinämaalaus Wangdue Phodranissa, Bhutanissa
Padmasambhava eli Guru Rinpoche oli buddhalainen ylimys, jonka sanotaan tuoneen Vajrayana-buddhalaisuuden Tiibetiin ja Bhutaniin 700-luvulla. Nimi Padmasambhava tarkoittaa "lootuksesta syntynyt".
Legendan mukaan Padmasambhava varttui Uddiyanan kuningaskunnassa (nyk. Pakistanin alueella), missä kuningas huomasi hänen pyhyytensä jo, kun hän oli kahdeksanvuotias, ja adoptoi hänet. Valtataisteluiden takia hän joutui lähtemään maanpakoon ja aloitti matkan kohti Kashmiria. Hän seuraili Indusjokea ja löysi suojapaikan Tiibetin alaisesta Baltistanista. Kashmirissa asuessaan Padmasambhava vihkiytyi buddhalaismunkiksi, ja hänestä tuli tantra-joogi. Hän matkusti Nepaliin Kathmandun laaksoon ja eli siellä Lang-le-shon luolassa. Siellä hän koki valaistumisen. Padmasambhava perusti opetuskeskuksia ja laati uskonnollisia kirjoituksia, jotta Vajrayanaa voisi levittää kaikkialle maailmaan. Vuonna 747 Tiibetin kuningas Trisong Detsen kutsui Padmasambhavan Tiibetiin, jossa hän tarinan mukaan karkotti buddhalaisen temppelin rakennustöitä häiritsevät kummitukset ja valvoi sitten temppelin valmistumista vuoteen 749. Padmasambhava kuoli noin vuonna 804.
Bhutanissa sijaitseva Tiikerin pesä on tärkeä pyhiinvaelluskohde, sillä Padmasambhavan kerrotaan pyhittäneen paikan ja meditoineen siellä.
Vajra guru -mantra kirjoitettuna tiibetiksi.
Padmasambhavaan yhdistetään erityisesti vajra guru -mantra: om ah hum vajra guru Padme siddhi hum.
Kuvia

Padmasambhavan patsas Nepalissa.
Padmasambhava kuvattuna Buddhan alla.
Padmasambhavan patsas Intiassa.
Aiheesta muualla

Kuvia tai muita tiedostoja aiheesta Padmasambhava Wikimedia Commonsissa
Orvokki Ramsi

Orvokki Ramsi (15. huhtikuuta 1915 Lappeenranta − 1. toukokuuta 2004 Suomenniemi) oli suomalainen viulupelimanni ja director musices.
Jo 10-vuotiaana Ramsi sai ensimmäisen viulunsa ja pääsi konservatorioon saamaan oppia taiteilija Sulo Hurstisen johdolla. Köyhän kodin lapsen piti kuitenkin jättää laajemmat opinnot. Sotavuosina Ramsi asui Helsingissä. Sodan jälkeen hän palasi perheineen hänen kotiseudulleen ja alkoi harrastaa kansanmusiikkia. Ramsi perusti pelimanniyhtyeen ja sävelsi lauluja, joiden aiheet olivat luontoon liittyviä. Hän teki matkoja Eurooppaan ja hän kävi myös laulaja Helka Hynnisen mukana Yhdysvalloissa. Ramsi osallistui myös maan eri puolilla pidetyille kansanmusiikkifestivaaleille.
Orvokki Ramsi sai valtion taiteilijaeläkkeen ja kuoli 89-vuotiaana vuonna 2004.
Saché

| Saché |
| --- | --- |
 Château de Saché
 vaakuna
 Saché
 Koordinaatit: 47°14′52″N, 0°32′39″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Tours
Pinta-ala:  
 – Kokonaispinta-ala:  28,3 km²
Väkiluku (2017):  1 392 
 – Väestötiheys:  49 as./km²
Kunnan numero:  37205
 
 Kunnan kotisivut 
Infobox OKVirheellinen NIMI-arvo: 
Saché on kunta Ranskassa Indre-et-Loiren departementissa Centre-Val de Loiren alueella. Se sijaitsee Indrejoen varrella, noin 25 kilometriä Toursin kaupungista lounaaseen.
Sachéssa on keskiaikainen linna Château de Saché. Linna toimii nykyään museona. Musée Balzac on perustettu linnassa työskennelleen kirjailija Honoré de Balzacin kunniaksi. Hän asui linnassa useita kertoja 1830- ja 1840-luvulla, aloittaen siellä muun muassa teoksen Ukko Goriot kirjoittamisen. Museo perustettiin vuonna 1951, vähän yli sata vuotta Balzacin kuoleman jälkeen.
Aiheesta muualla

Kuvia tai muita tiedostoja aiheesta Saché Wikimedia Commonsissa
Saint-Père (Yonne)

| Saint-Père |
| --- | --- |

 Saint-Père
 Koordinaatit: 47°27′34″N, 3°45′55″E 
Valtio:  Ranska
Alue:  Bourgogne-Franche-Comté
Departementti:  Yonne
Arrondissementti:  Avallon
Pinta-ala:  
 – Kokonaispinta-ala:  15,3 km²
Korkeus:  150 m
Väkiluku (2018):  303 
 – Väestötiheys:  19 as./km²
Kunnan numero:  89364
 
 Kunnan kotisivut 
Infobox OKVirheellinen NIMI-arvo: 
Saint-Père on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 16 kilometriä Avallonin kaupungista länteen.
Saint-Pèrellä on pitkälle ulottuva historia. Fontaines-saléesin arkeologisella alueella on roomalaisen kylpylän rauniot. Alueelta löydetyille esineille on omistettu museo Musée des fouilles des Fontaines Salées.
Notre-Damen kirkon rakensivat 1200-luvulla Vézelayn apottiluostarin munkit. Kirkko tuhoutui uskonsodissa, kun protestantit polttivat sen vuonna 1569. Kirkko kunnostettiin 1800-luvulla, ja kunnostustöitä oli suunnittelemassa myös Eugène Viollet-le-Duc.
Kunta on osa Morvanin luonnonpuistoa (Parc naturel régional du Morvan).
Talous

Saint-Père kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Saint-Pèren lisäksi kolme muuta kuntaa: Vézelay, Asquins ja Tharoiseau.
Roomalaisen kylpylän rauniot
Notre-Damen kirkko
Aiheesta muualla

Kuvia tai muita tiedostoja aiheesta Saint-Père (Yonne) Wikimedia Commonsissa
Painin maailmanmestaruuskilpailut 1922

Vuoden 1922 painin maailmanmestaruuskilpailut järjestettiin Tukholmassa, Ruotsissa. Ne olivat järjestyksessään 11. viralliset maailmanmestaruuskilpailut. Tukholma isännöi kisoja ensimmäistä kertaa. Kisoissa painittiin kreikkalais-roomalaisessa painissa kuudessa painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 58 kg |  Fritjof Svensson |  Eduard Pütsep |  Kaarlo Mäkinen |
| 62 kg |  Kalle Anttila |  Martin Egeberg |  Otto Boesen |
| 67,5 kg |  Edvard Westerlund |  Ödön Radvany |  Birger Nielsen |
| 75 kg |  Carl Westergren |  Einar Petersen |  Charles Frisenfelt |
| 82,5 kg |  Edil Rosenqvist |  Rudolf Svensson |  Svend Nielsen |
| yli 82,5 kg |  Ernst Nilsson |  Anders Ahlgren |  Toivo Pohjala |
Mitalitaulukko

| Sija | Maa | Kultaa | Hopeaa | Pronssia |
| --- | --- | --- | --- | --- |
| 1 |  Ruotsi | 3 | 2 | 0 |
| 2 |  Suomi | 3 | 0 | 2 |
| 3 |  Norja | 0 | 2 | 1 |
| 4 |  Viro | 0 | 1 | 0 |
| 4 |  Unkari | 0 | 1 | 0 |
| 6 |  Tanska | 0 | 0 | 3 |
Robin Lod

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. huhtikuuta 1993 (ikä 31)
Syntymäpaikka: Helsinki, Suomi
Pelipaikka: keskikenttäpelaaja
Pituus: 180 cm
Seura
Seura: Minnesota United
Pelinumero: 17
Junioriseurat
1998–2005: SUMU
2006–2011: HJK
Seurat
| Vuodet | Seura | O | (M) |
| 2011–2012 | Klubi 04 | 32 | (16) |
| 2011–2015 | HJK | 75 | (15) |
| 2012 | → VPS | 11 | (2) |
| 2015–2018 | Panathinaikos | 75 | (12) |
| 2018–2019 | Sporting Gijón | 23 | (4) |
| 2019– | Minnesota United | 90 | (22) |
Maajoukkue
| 2011 | Suomi U18 | 16 | (4) |
| 2012–2014 | Suomi U21 | 14 | (1) |
| 2015– | Suomi | 62 | (5) |
 Seurajoukkueuran tilastot kattavat vain kansalliset sarjat, päivitetty 9. marraskuuta 2023.  Maajoukkueuran tilastot päivitetty 9. marraskuuta 2023.
Robin Lod (s. 17. huhtikuuta 1993 Helsinki) on suomalainen jalkapalloilija, joka edustaa MLS-liigan Minnesota Unitedia. Hän on pelipaikaltaan keskikenttäpelaaja.
Ura > Seurajoukkueet

Lod aloitti jalkapalloilun viisivuotiaana Suurmetsän Urheilijoissa, josta hän siirtyi Helsingin Jalkapalloklubiin vuonna 2006.
Lod nousi HJK:n edustusjoukkueeseen 2011, mutta pelasi vielä kaksi kautta pääosin HJK:n reservijoukkueessa Klubi 04:ssä Kakkosesta. Veikkausliigassa hän teki debyyttinsä Myllykosken Palloa vastaan lokakuussa 2011, onnistuen heti maalinteossa oltuaan kentällä vain noin viisi minuuttia. Jäätyään HJK:ssa vähälle vastuulle Lod siirtyi elokuussa 2012 lainalle Vaasan Palloseuraan loppukauden ajaksi. Vuonna 2013 Lod vakiinnutti paikkansa HJK:n kokoonpanossa ja kauden 2014 päätteeksi hänet valittiin vuoden liigapelaajaksi sekä parhaaksi keskikenttäpelaajaksi.
Toukokuussa 2015 Lod siirtyi Kreikan Superliigassa pelaavaan Panathinaikosiin. Kolmen Kreikan kauden jälkeen Lod siirtyi Espanjan toisen sarjatason Segunda Divisiónin joukkueeseen Sporting Gijóniin kesällä 2018. Kausi oli kuitenkin pettymys ja vuoden kuluttua Lod siirtyi Yhdysvaltoihin MLS-liigan Minnesota Unitediin.
Ura > Maajoukkueet

Lod on edustanut Suomen alle 18-vuotiaiden ja alle 21-vuotiaiden maajoukkueita. Vuonna 2014 hänet valittiin U21-maajoukkueen parhaaksi pelaajaksi. A-maajoukkueessa Lod teki ensiesiintymisensä tammikuussa 2015 pelatussa ystävyysottelussa Ruotsia vastaan, tullen kentälle vaihdosta 89. minuutilla Rasmus Schüllerin tilalle. Ensimmäisen A-maaottelumaalinsa hän teki 6. lokakuuta 2016 Islantia vastaan pelatussa MM-karsintaottelussa. Lod kuului Suomen joukkueeseen myös vuoden 2021 EM-kisoissa.
Yksityiselämä

Lod on ollut vuodesta 2017 naimisissa Janni Lodin (os. Ovaska) kanssa. Parilla on vuonna 2019 syntynyt lapsi.
Lod perheineen asuu Saint Paulin kaupungin ulkopuolella Minnesota Unitedin joukkuekaverinsa Teemu Pukin naapurissa.
Saavutukset

Suomen mestaruus (4): 2011, 2012, 2013, 2014
Suomen Cup (1): 2014
Suomen Liigacup (1): 2015
Vuoden liigapelaaja (1): 2014
SN 1604

| SN 1604 |
| --- | --- |
 Keplerin supernova (SN 1604)
 Epookki J2000
Supernovatyyppi:  Ia
Galaksi:  Linnunrata
Tähdistö:  Käärmeenkantaja
Rektaskensio:  17h 30m 42s
Deklinaatio:  -21° 29′
Galaktiset koordinaatit:  G4.5+6.8
Löytöpäivä:  8.–9. lokakuuta 1604
Kirkkaus:  –2,25–2,5
Etäisyys:  20 000 valovuotta 6,1 kiloparsekia
Fyysiset ominaisuudet
Muuta:  Viimeisin Linnunradan galaksissa havaittu supernova
SN 1604, joka tunnetaan myös nimillä Keplerin supernova, Keplerin nova ja Keplerin tähti, oli Tyypin Ia supernova, joka esiintyi Linnunradan galaksissa Käärmeenkantajan tähdistössä. Se nähtiin vuonna 1604, ja se on toistaiseksi viimeinen paljain silmin nähty supernova, joka galaksissamme on kiistattomasti havaittu,. Supernovaräjähdys tapahtui noin 6,1 kiloparsekin eli 20 000 valovuoden päässä Maasta.
Havainnot

Keplerin tähden ollessa kirkkaimmillaan sen näennäinen magnitudi oli nykyisten arvioiden mukaan -2,5. Tuolloin se oli kirkkaampi kuin mikään muu tähti, ja se näkyi päivälläkin. Mainintoja siitä esiintyy eurooppalaisissa, kiinalaisissa, korealaisissa ja arabialaisissa lähteissä.
Supernova oli nähtävissä maaliskuuhun 1606 saakka.
Keplerin tähti oli toinen saman sukupolven elinaikana nähty supernova, sillä Kassiopeian tähdistössä oli vuonna 1572 nähty Tyko Brahen supernova.  Uusia supernovia ei näiden jälkeen tiedetä Linnunradan galaksissa nähdyn, joskin muissa galakseissa niitä on nähty useitakin siitä lähtien, kun S Andromedae tuli näkyviin vuonna 1885.  SN 1987A Suuressa Magellanin pilvessä näkyi helposti paljain silmin.
Todisteet viittaavat siihen, että myöhemmistä supernovista lähtenyt signaali on saapunut Maahan noin vuosina 1680 ja 1870; näistä edellinen tunnetaan nimellä Cassiopeia A, jälkimmäinen tunnisteella G1.9+0.3. Historialliset lähteet eivät kuitenkaan osoita, että kumpikaan olisi havaittu, mikä toden­näköisesti johtuu siitä, että tähtien­välinen pöly himmensi niiden valon.
Keplerin supernovan supernovajäännettä pidetään yhtenä lajinsa proto­tyyppisistä edustajista, ja se on edelleen laajan tähti­tieteellisen tutkimuksen kohteena.
Väittelyt Euroopassa

Muiden aikansa tähtitieteilijöiden tavoin Johannes Kepler yritti tuolloin tehdäselvennä Marsin ja Jupiterin konjunktiosta, jota he pitivät hyvänä enteenä ja jonka he mielessään yhdistivät Betlehemin tähteen. Pilvisen sään vuoksi hän ei kuitenkaan voinut tehdä mitään tähti­tieteellisiä havaintoja. Sen sijaan Wilhelm Fabry, Michelin Maestlin ja Heisaeus Röslin onnistuivat 9. lokakuuta havainnoimaan tähtitaivasta, mutta supernovaa he eivät muistiin­panoissaan maininneet. Ensimmäisen sitä koskevan muistiin merkityn havainnon Euroopassa teki Lodovico delle Colombe Pohjois-Euroopassa 9. lokakuuta 1604. Sään vuoksi Kepler pystyi tekemään tästä kirkkaasta kohteesta havaintoja vasta lokakuun 17. päivästä lähtien toimiessaan Prahassa keisari Rudolf II:n hovissa. Sille annettiin myöhemmin hänen nimensä, vaikka hän ei nähnytkään sitä ensimmäisenä, sillä hän tarkkaili supernovaa kokonaisen vuoden ajan ja kirjoitti siitä kirjankin nimellä De Stella nova in pede Serpentarii ("Uudesta tähdestä Käärmeen tähdistön jalassa"). Se ilmestyi Prahassa vuonna 1606.
Väittelyt Euroopassa > Delle Colomben ja Galilein väittely

Vuonna 1606 Delle Colombe julkaisi tutkielman, jossa hän väitti, että lokakuussa 1604 taivaalle ilmestynyt tähti ei ollut komeetta eikä myöskään uusi tähti. Siinä hän puolusti Aristoteleen teoksessaan Taivaasta esittämiä näkemyksiä maailman­kaikkeudesta, joille Galileo Galilei samoihin aikoihin esitti ankaran haasteen.
Väittelyt Euroopassa > Keplerin ja Röslinin väittely

Supernovaa käsittelevässä teoksessaan De Stella Nova vuodelta 1606 Kepler arvosteli Röslinia. Hän väitti, että astrologisissa ennustuksissaan Röslin oli ottanut huomioon vain kaksi komeettaa, vuoden 1556 suuren komeetan sekä vuoden 1580 komeetan. Röslin vastasi vuonna 1609, että juuri niin hän olikin tehnyt. Kun Kepler myöhemmin samana vuonna vastasi Röslinille, hän huomautti vain, että ottamalla huomioon suuremman määrän aineistoa Röslin olisi voinut laatia paremman ennustuksen.
Johannes Keplerin alku­peräinen piirros teoksessa De Stella Nova vuodelta 1606. Piirros esittää Käärmeen­kantajan tähdistöä, ja "uuden tähden" (stella nova) sijainti on merkitty kirjaimella N (ruudukon 8. ruudussa ylhäältä ja 4. ruudussa vasemmalta luettuna)
Käännös suomeksi
Pathogen

| Pathogen Two Steps from Hell |
| --- | --- | --- |

Studioalbumin tiedot
 Julkaistu: 2007
 Tyylilaji: Metallimusiikki, klassinen musiikki
Two Steps from Hellin muut julkaisut
| All Drums Go to Hell 2007 | Pathogen 2007 | Nemesis 2007 |
Pathogen on Two Steps from Hellin viides näytealbumi, joka julkaistiin vuonna 2007.
Kappaleet

Kickdown – 2.57
Shed My Skin – 3.46
Electro Freak – 2.23
Pathogen – 2.33
Ice Planet – 3.55
Otherworld – 2.52
Deathslinger – 1.42
Cannibal – 2.20
Crash – 2.05
The Raven Talks Backwards – 2.57
Beam Of Light – 2.36
Iron Soul – 1.46
Run 'n' Gun – 2.04
War Of Angels – 2.39
Gothic Cowboy – 2.33
Forsaken – 2.56
Iron Nation – 1.40
False King (Rock) – 2.16
Lähde:
Saint-Quentin-Fallavier

| Saint-Quentin-Fallavier |
| --- | --- |

 vaakuna
 Saint-Quentin-Fallavier
 Koordinaatit: 45°37′59″N, 5°06′40″E 
Valtio:  Ranska
Alue:  Auvergne-Rhône-Alpes
Departementti:  Isère
Arrondissementti:  La Tour-du-Pin
Pinta-ala:  
 – Kokonaispinta-ala:  22,8 km²
Väkiluku (2013):  5 916
 – Väestötiheys:  259,1 as./km²
 
 Kunnan kotisivut 
Infobox OKVirheellinen NIMI-arvo: 
Saint-Quentin-Fallavier on kunta itäisessä Ranskassa Isèren departementissa Auvergne-Rhône-Alpesin alueella.
Nähtävyyksiä

Kunnan nähtävyyksiä on 1200-luvulta peräisin oleva puolustuslinna Château de Fallavier. Linnassa kuvattiin ranskalainen keskiaikaan sijoittuva fantasiasarja Kaamelott.
Aiheesta muualla

Kuvia tai muita tiedostoja aiheesta Saint-Quentin-Fallavier Wikimedia Commonsissa
Château de Fallavier